पेरिस : यूं तो दुनिया में हम कई ऐसे लोगों को जानते हैं जो अपने अजीबो गरीब शौक के लिए एक अलग ही पहचान रखते हैं. लेकिन इन सबके बीच फ्रांस का एक शख्स कई मायनों में अजीबोगरीब है. उसके घर में आपको कुत्ते बिल्ली नहीं बल्कि सांप और मगरमच्छ जैसे रेप्टाइल आपको घूमते मिल जाएंगे. उनके घर में एक दो नहीं अलग अलग तरह के खतरनाक 400 जानवर आपको टहलते हुए मिल जाएंगे. कई लोगों के लिए एक डरावना और सिहरन पैदा करने वाला दृश्य हो सकता है, लेकिन फ्रांस के रिवेर लोइरे में फिलिप्पे गिलेट के लिए बिल्कुल सामान्य बात है.